કચ્છ જિલ્લા મથક ભુજ ખાતે આ સ્વાતંત્ર્ય દિવસ સમારંભ યોજાશે કે જ્યાં લાલન કૉલેજ સંકુલમાં નરેન્દ્ર મોદી ત્રિરંગો ફરકાવશે. એમ તો આ એક સામાન્ય સ્વાતંત્ર્ય દિવસ સમારંભની જેમ જ યોજાશે, પણ જ્યારે મોદીને ભાવી વડાપ્રધાન તરીકે રજૂ કરવાની શક્યાતો છે, ત્યારે લોકોના મનમાં 15મી ઑગસ્ટ, 2014 અંગે અટકળો ઊભી થવી સ્વાભાવિક છે. આવતા વર્ષે જ્યારે સ્વાતંત્ર્ય દિવસ આવશે, ત્યારે લોકસભા ચૂંટણી 2014 સમ્પન્ન થઈ ચુકી હશે અને જો ધારણા મુજબ નરેન્દ્ર મોદી વડાપ્રધાન બની જાય, તો સ્પષ્ટ છે કે મોદી 15મી ઑગસ્ટ, 2014ના રોજ લાલ કિલ્લા ઉપર ત્રિરંગો ફરકાવશે.